Rossiya shaxsan Putin rahbarligida ballistik va qanotli raketalar bilan mashg‘ulotlar o‘tkazadi

Rossiya 19 fevral kuni ballistik va qanotli raketalar bilan o‘quv mashg‘ulotlari o‘tkazadi. Mashg‘ulotlar shaxsan mamlakat prezidenti Vladimir Putin rahbarligi ostida o‘tkaziladi, deb xabar berdi RBK.
Xabarda aytilishicha, mashg‘ulotlar harbiy boshqaruv organlari, kema va raketa tashuvchi kemalar ekipajlarining tayyorgarligi, strategik yadroviy va noyadroviy kuchlar qurollanishini tekshirish maqsadida avvaldan rejalashtirilgan.
Mashg‘ulotlarda havo-kosmik kuchlar, janubiy harbiy okrug, strategik ahamiyatga ega raketa qo‘shinlari, Shimoliy va Qora dengiz flotlari ishtirok etadi.
Dekabrda Rossiya mudofaa vaziri Sergey Shoygu strategik qo‘mondonlik shtab mashg‘ulotlari o‘tkazilishini e’lon qilgan, ammo ularning o‘tkazilish muddatini aytmagandi.